Folkeaksjonen mot fri abort

Folkeaksjonen mot fri abort (også omtalt som Folkeaksjonen mot selvbestemt abortNorgesrevyen, nr 4, 1974, s.421.) var en organisasjon/aksjonsgruppe som arbeidet for å forhindre en liberalisering av abort i Norge. Aksjonsgruppa ble startet i 1974 av legen Erling SagedalVG - Balsfjordpresten får støtte (30.04.1979, s.5 og var en reaksjon mot en planlagt liberalisering av abortloven. Andre sentrale personer i aksjonsgruppa var KrF-politikeren Hans Olav Tungesvik (formann i 1974-75)VG - Abortdebatten (31.10.1974, s.4) og presten Anbjørn Neerland.VG - Kristent abortskremsel (28.09.1974, s.19) Anne Enger Lahnstein var sekretariatsleder for organisasjonen 1978-79.Anne Enger Lahnstein, Personalia, Dagbladet 12. august 2001

Organisasjonen opphørte på begynnelsen av 1980-tallet.

Underskriftskampanjen i 1974
Høsten 1974 samlet aksjonsgruppa inn 610 000 underskrifter mot et nytt lovforslag som ville medføre en betydelig liberalisering av den eksisterende abortloven. Dette var den største underskriftsaksjonen i Norge etter krigen, og var mer omfattende en den underskriftkampanjen fra 1949 som var imot at det skulle utdeles prevensjonsmidler til norske soldater i Tysklandsbrigaden.  Underskriftslista ble overlevet stortingspresident Guttorm Hansen den 30. oktober 1974.  En samtidig gruppe som aksjonerte for en liberalisering av abortloven, Opplysningsutvalget for fri abort, samlet inn 50 000 underskrifter.

Motstanden mot selvbestemt abort var på den tiden høyest i Aust-Agder (64 %), Vest-Agder (50,5 %) og Møre og Romsdal (48,5 %). Minst var motstanden i Oslo (10,3 %), Hedmark (10,5 %) og Akershus (13,9 %).

Etter liberaliseringen av abortloven
I 1980 var Sven Magnus Løvik styreformann for organisasjonen mens Kjell-Henrik Hendrichs var daglig leder.VG - Mot fri abort men pengelens (30.12.1980, s.12) Vegard Omdal var også formann i en periode i 1980.Dagbladet for 25 år siden, Dagbladet

Organisasjonen kom i store økonomiske problemer i 1980 og året etter hadde den økonomiske situasjonen ytterligere forverret seg da de måtte skaffe 130 000 kroner for å betale gjeld. Organisasjonen ble reddet fra konkurs i siste liten sommeren 1981 etter å ha mottatt en rekke pengegaver fra flere sympatisører.VG - Reddet fra konkurs (11.06.1981, s.15)

Organisasjonen gav i en periode ut meldingsbladet «Vern om livet».

 Referanser 

Kategori:Norske politiske organisasjoner
Kategori:Organisasjoner etablert i 1974
Kategori:Livsvernsbevegelser
Kategori:Abortmotstand